સેન્ટ્રલ ટેકફેસ્ટની મુખ્ય થીમ હેરિ-ટેક છે. હેરિટેજ અને ટેકનોલોજી એ બે શબ્દોના સમન્વયથી બનેલા શબ્દ હેરિ-ટેક થીમનો હેતુ આપણાં સમૃદ્ધ વારસાના જતન કરતા કરતા ટૅકનોલોજીની અજાયબીઓ વિશે સમાજમાં જાગૃતિ ફેલાવવાનો છે. તેના માટે આગામી 11મી માર્ચના રોજ મેરેથોન આયોજિત કરવામાં આવી છે. જેમાં 3000થી વધુ લોકો 7 કિમીની દોડમાં ભાગ લેશે. આ મેરેથોન યોજવા પાછળનો મુખ્ય હેતુ પર્યાવરણ અને આપણાં ભવ્ય વારસા (હેરિટેજ) વિશે જનજાગૃતિ ફેલાવવાનો છે. પાણી બચાઓ, પર્યાવરણના જતન માટે વધુ વૃક્ષો વાવો જેવા સૂત્રો સાથે વિદ્યાર્થીઓ મેરેથોનમાં ભાગ લેશે.